తిరువనంతపురం: సంతల్లో పశువులను కబేళాలకు విక్రయించాన్ని నిషేధిస్తూ కేంద్రం జారీచేసిన నోటిఫికేషన్ దేశవ్యాప్తంగా చర్చనీయాంశమవుతున్న తరుణంలో కేరళలోని ఓ హిందూ ఆలయం ముస్లింల ఇఫ్తార్ విందుకు వేదికైంది. ముస్లింలు అత్యధికంగా నివసించే పున్నతాలలోని శ్రీ నరసింహమూర్తి ఆలయం ఆవరణలో గత బుధవారంనాడు ఈ ఇఫ్తార్ విందును ఏర్పాటు చేశారు. తొలుత సామూహిక విందు ఏర్పాటు చేయాలని ఆలయ అధికారులు ప్లాన్ చేసినప్పటికీ ఆ తర్వాత ఇఫ్తార్ విందుకే దాన్ని పరిమితం చేశారు. అయితే ఈ విందులో కేవలం శాఖాహారమే వడ్డించారు. ఆలయంలో ముస్లింలకు ఇఫ్తార్ విందు ఇవ్వడానికి అధికారులు తగిన కారణాలు చెబుతున్నారు. ఆలయ పునరుద్ధరణ కార్యక్రమాల కోసం ముస్లింలు తమ వంతు ఆర్థిక సహాయం అందజేశారు. నిర్మాణ పనుల్లోనూ హిందూ సోదరులతో కలిసి పాల్గొన్నారు. 'అవును...మా వరకూ ఇది ఒక మతానికి సంబంధించిన పండుగ ఎంతమాత్రం కాదు' అని ఇఫ్తార్ విందు కార్యక్రమంపై అసైనర్ అనే టీచర్ వ్యాఖ్యానించారు.కొంతకాలంగా నిర్లక్ష్యానికి గురైన ఈ ఆలయ జీర్ణోద్ధరణ పనులు చేపట్టాలని మందిర కమిటీ ఇటీవల నిర్ణయించింది. జీర్ణోద్ధరణ పనులకు ముస్లింలు స్వచ్ఛందంగా ముందుకొచ్చారు. శతాబ్దాల నాటి నర్సింహావతారంలోని విష్ణుమూర్తి ఆలయాన్ని గత ఆదివారంనాడే తిరిగి పునరుద్ధరించారు. దీనిపై టెంపుల్ కమిటీ సెక్రటరీ మోహనన్ మాట్లాడుతూ 'ఇక్కడ మేమెంతా ఒకే కుటుంబంలా బతుకుతున్నాం. ప్రధానమైన పండుగలు, సందర్భాలు వచ్చినప్పుడు ఒకరినొకరు సంప్రదించుకుంటాం. నిజానికి ఆలయ పునరుద్ధరణ జరపాలని ఈ ప్రాంతంలోని కొన్ని ముస్లిం కుటుంబాలే మాకు సూచించాయి' అని చెప్పారు. అనంతరం చేపట్టిన జీర్ణోద్ధరణ పనుల్లో ఇరు మతాలకు చెందిన యువకులు పెద్దసంఖ్యలో పాల్గొన్నారు. మతసామరస్యానికి మా చిన్న గ్రామం ఆదర్శంగా నిలుస్తుందనీ, ఎప్పడూ మతపరమైన చట్రాల్లోంచే ఆలోచించే ప్రజలకు ఇది కనువిప్పుకావాలని మోహనన్ అన్నారు. పశువుల క్రయవిక్రయాలపై కేంద్రం తీసుకున్న నిర్ణయాన్ని వ్యతిరేకించి రాష్ట్రాల్లో కేరళ సర్కార్ కూడా ఉంది.
tiruvanantapuram: santallo pasuvulanu kabelalaku vikrayinchaanni nishedhistuu kendram jaareechesina notification desavyaaptamgaa charchaneeyaamsamavutunna tarunamlo keralaloni oo hindu aalayam muslimla iftar vinduku vedikaindi. muslimlu atyadhikamgaa nivasinche punnataalaloni shree narasimhamoorthy aalayam aavaranalo gatha budhavaaramnaadu ee iftar vindunu erpaatu chesaru. toluta saamuuhika vindu erpaatu cheyalani aalaya adhikaarulu plan chesinappatiki aa tarvaata iftar vinduke daanni parimitam chesaru. ayithe ee vindulo kevalam saakhaahaarame vaddinchaaru. aalayamlo muslimlaku iftar vindu ivvadaaniki adhikaarulu tagina kaaranaalu chebutunnaru. aalaya punaruddharana kaaryakramaala kosam muslimlu tama vantu aardhika sahayam andajesaaru. nirmaana panulloonuu hindu sodarulato kalisi paalgonnaaru. 'avunu...maa varakuu idhi oka mataaniki sambandhinchina panduga entamaatram kaadu' ani iftar vindu kaaryakramampai asainar ane teacher vyaakhyaaninchaaru.kontakaalamgaa nirlakshyaaniki guraina ee aalaya jeernoddharana panulu chepattalani mandira commity iteevala nirnayinchindi. jeernoddharana panulaku muslimlu swachchandamgaa mundukochaaru. sataabdaala naati narsimhaavataaramlooni vishnumurthy aalayaanni gatha aadivaaramnaade tirigi punaruddharinchaaru. deenipai tempul commity secretery mohanan maatlaadutuu 'ikkada mementa oke kutumbamla batukutunnam. pradhaanamaina pandugalu, sandarbhaalu vachinappudu okarinokaru sampradinchukuntam. nijaaniki aalaya punaruddharana jarapalani ee praantamlooni konni muslim kutumbale maaku suuchimchaayi' ani cheppaaru. anantaram chepattina jeernoddharana panullo iru mataalaku chendina yuvakulu peddasankhyalo paalgonnaaru. matasaamarasyaaniki maa chinna graamam aadarsamgaa nilustundanii, eppadoo mataparamaina chatrallonche aalochinche prajalaku idhi kanuvippukaavaalani mohanan annaru. pasuvula krayavikrayaalapai kendram teesukunna nirnayaanni vyatirekinchi rashtrallo kerala sarkar kuudaa undi.